रोमांटिक अंदाज में दिखे कार्तिक आर्यन- कियारा आडवाणी, 29 जून को रिलीज होगी फिल्म
Kiara Advani and Kartik Aaryan Starrer Satyam Prem Ki Katha Teaser Released कियारा अडवाणी और कार्तिक आर्यन की मोस्ट अवेटेड फिल्म 'सत्य प्रेम की कथा' का टीजर रिलीज हो गया है।
कियारा अडवाणी और कार्तिक आर्यन की मोस्ट अवेटेड फिल्म 'सत्य प्रेम की कथा' का टीजर रिलीज हो गया है। कियारा ने इसका टीजर अपने सोशल मीडिया अकाउंट पर शेयर किया है। फिल्म के टीजर में कार्तिक- कियारा की रोमंटिक केमिस्ट्री देखने को मिल रही है।
वीडियो की शुरुआत कार्तिक आर्यन के बैकग्राउंड डायलॉग से होती है, जिसमें एक्टर कहते हैं, 'बाते जो कभी पूरी ना हों, वादे जो अधूरे हों, हंसी जो कभी कम ना हो, आंखें जो कभी नम ना हो और अगर हो तो बस इतना जरूर हो आंसू उसके पर आंखे मेरी नम हो'। टीजर देख कर लग रहा है की यह एक छू लेने वाली प्रेम कहानी है।
टीजर देख फैंस हुए इंप्रेस 
फिल्म के टीजर को सोशल मीडिया पर फैंस काफी पसंद कर रहे हैं। एक फैन ने वीडियो पर कमेंट करते हुए लिखा, 'इंतजार नहीं कर सकता'। वहीं दूसरे यूजर ने कमेंट कर लिखा, 'इस लव स्टोरी फिल्म के लिए उत्साहित हूं'।
बता दें, भूल भुलैया 2 में कियारा- कार्तिक की जोड़ी को काफी पसंद किया गया था, अब इस फिल्म में उन्हें दोबारा देखने के लिए फैंस एक्साइटेड हैं।
फिल्म का टाइटल बदला गया 
फिल्म के निर्देशक समीर विदवान्स ने 'सत्य प्रेम की कथा' का टाइटल चेंज कर दिया था। इससे पहले फिल्म का टाइटल 'सत्यनारायण की कथा' था, जो सत्यनारायण की कहानी का अनुवाद करती है, जो हिंदू भगवान विष्णु का दूसरा नाम है। जिसे बाद में चेंज करके सत्य प्रेम की कथा किया गया।
दरअसल, फिल्म की अनाउंसमेंट होते ही इस टाइटल पर विवाद शुरू हो गया,। कई लोगों ने इसे हिंदू धर्म विरोधी बताया था। जिसके बाद मेकर्स ने कहा था कि हम फिल्म का टाइटल चेंज कर देंगे। क्योंकि, वे किसी की भी भावनाओं को आहत नहीं करना चाहते हैं।
29 जून को रिलीज होगी फिल्म
समीर विदवान्स ने 'सत्यप्रेम की कथा' का डायरेक्शन किया है। फिल्म को साजिद नाडियाडवाला ने प्रोड्यूस किया है। यह फिल्म 29 जून, 2023 को सिनेमाघरों में रिलीज होने के लिए पूरी तरह से तैयार है।